Die NP het hom tot die Afrikaner gewend, wat getallegewys meer as die Engelssprekendes was. Die NP en die Afrikaner Party se samewerking tydens die verkiesing het die politieke skeuring in Afrikanergeledere beëindig. Afrikaner-Nasionalisme was dus 'n belangrike faktor in die NP se oorwinning. Die VP-regering kon nie die voedsel- en behuisingstekorte wat gedurende die oorlog ontstaan het, oplos nie en dit het baie kiesers van dié Party vervreem.
Klaarblyklik was die VP te selfversekerd en oorgerus na die 1943-verkiesing terwyl die NP goedgeorganiseer was en 'n jeugdige en dinamiese beeld uitgestraal het. 'n Laaste belangrike rede vir die NP se oorwinning was die wyse waarop kiesafdelings volgens die Uniegrondwet afgebaken was: plattelandse kiesafdelings, waar die Afrikaners in die meerderheid was en die NP se steun dus die grootste was, het tot 15% minder kiesers gehad as die stedelike kiesafdelings.
Dit was 'n droewige, nat agtermiddag, en dit het aanhoudend gereën. En, soos dit vir die kinders gelyk het, sou dit vir ewig so aanhou.
Toe het Moeder 'n vae beskrywing daarvan gegee: "Dit is nie baie groot nie, en ook nie baie klein nie."
"O," het Wilfred gesê, "Ek wonder wat dit kan wees? Ek het nie geweet dat daar so 'n waardevolle ding in hierdie huis is nie. Is dit die groot ou huisklok?"
"Nee, dit is nie," het Moeder gesê, "en moet dit asseblief nie hier inbring nie. Luister nou mooi: die ding is groter as 'n vierkante duim en kleiner as 'n vierkante voet. Dit is nie toegesluit nie, en as 'n mens dit oopmaak sal jy baie kosbare dinge daarin vind."
Gilbert is dadelik na die kas waar Vader sy klein swart kissie met belangrike dokumente bêre. Maar dit was gesluit, en toe het hy op 'n ander plek gaan soek.